b'\n_START_ARTICLE_\nGriebtuvas\n_START_PARAGRAPH_\nGriebtuvas (angl. sear; rus. \xd1\x88\xd0\xb5\xd0\xbf\xd1\x82\xd0\xb0\xd0\xbb\xd0\xbe)\xc2\xa0\xe2\x80\x93 \xc5\xa1aunamojo ginklo skeliamojo mechanizmo detal\xc4\x97, kuri prilaiko gaiduk\xc4\x85 ar skiltuv\xc4\x85 kovos ar saugos pad\xc4\x97tyje. I\xc5\xa1\xc5\xa1aunant spaud\xc5\xbeiamas nuleistukas stumia griebtuv\xc4\x85, kol \xc5\xa1is atsikabina nuo gaiduko (skiltuvo). Tada pastarasis, nebelaikomas griebtuvo ir varomas kovin\xc4\x97s spyruokl\xc4\x97s, ima jud\xc4\x97ti, jo stumiamas dau\xc5\xbeiklis smogia \xc4\xaf kapsul\xc4\x99_NEWLINE_Konstrukci\xc5\xa1kai griebtuvas gali b\xc5\xabti sujungtas su kita detale, pvz., nuleistuku (toks yra revolveris Naganas). Kai kuriuose \xc5\xa1autuvuose ir pistoletuose kulkosvaid\xc5\xbeiuose griebtuvo funkcijas atlieka nuleistuko ky\xc5\xa1ulys.'